Juventus FC

Juventus Football Club S.p.A (lat. iuventus – mladost)Ime "Juventus" je riječ iz pijemontskog jezika, a potječe od latinske riječi iuventus (mladost)., najčešće samo Juventus ili Juve, najtrofejniji je italijanski nogometni klub koji dolazi iz Torina. Osim jedne, sve sezone proveo je u najjačem razredu italijanskog nogometa, Serie A.Prvi stepen profesionalnog takmičenja u Italiji, Serie A.

Juventus je najuspješniji klub u historiji nogometa u Italiji. Službeno, osvojio je 71 trofej, od toga 60 u svojoj državi, što je rekord, te 11 u svim evropskim takmičenjima. Rekorderi su po broju izgubljenih finala Kupa šampiona i Lige prvaka, čak osam puta (rekorderi otkad se Liga prvaka igra u ovom formatu sa šest izgubljenih finala). Stara damaPopularni naziv za Juventus treći je najuspješniji klub u Evropi, a šesti u svijetu, s najviše priznatih međunarodnih titula od strane federacija svih kontinenata i same FIFA-e.

Klub je prvi tim iz Italije i uopće cijele južne Evrope koji je osvojio Kup UEFA, i to 1985. Jedini je tim na svijetu koji je osvojio sva službena međunarodna klupska takmičenja te jedini koji je uspio biti prvak u sva tri UEFA-ina glavna takmičenja. Nijedan drugi klub nije imao četiri godine zaredom svoje igrače kao dobitnike Zlatne lopte.Nagrada za najboljeg igrača europe (fran. Ballon d'Or)

U Italiji je klub sa daleko najviše navijača jer za njega navija više od polovine svih navijača u toj državi (12 miliona), dok ih širom Evrope ima oko 43 miliona. Širom svijeta (naročito na Dalekom Istoku) ukupno ima oko 170 miliona bianconeraPopularni naziv za Juventusove simpatizere.. Klub je osnivač i Asocijacije evropskih klubova te član grupe G-14, koja okuplja najelitnije svjetske timove.

Klub je u vlasništvu porodice Agnelli još od 1920-ih. Formalno, vlasnik Juventusa je njihova kompanija, Exor.

 Historija 

mini|210px|desno|Orginalna postava Juventusa iz 1898.
Klub je osnovan 1. novembra 1897. od strane grupe mladića u školi za književnost Massimimo D'Azeglio Lyceum u Torinu. Prvobitno je nosio naziv Sportski klub Juventus, ali je 2 godine kasnije promijenjen u Juventus Football Club. 1900. godine pridružio se tadašnjem italijanskom nogometnom prvenstvu. 1905. osvojen je prvi scudettoNaziv trofeja za osvojenu Serie A, a iste godine klub mijenja boju u današnju crno-bijele.

mini|150px|lijevo|Edoardo Agnelli|Edoardo Agnelli, predsjednik Juventusa od 1923 do 1935
Naredne godine dolazi do razdora unutar ekipe i stvaranja današnjeg Torina te tako i velikog rivalstva. Juventus je bio jako pogođen ovim te tako naredni trofej dolazi tek 1926. godine nakon što ranije klub preuzima tadašnji vlasnik FIAT-a, Edoardo Agnelli. Od 1930. do 1935. godine klub osvaja pet uzastopnih titula. U isto vrijeme prelazi se na Stadio ComunaleDanašnji Stadio Olimpico. Glavni igrači reprezentacije Italije u osvajanju Svjetskog prvenstva 1934. godine su došli upravo iz te generacije. Međutim, rana smrt Edoarda Agnellia dovodi do kraja zlatne ere i tako do II svjetskog rata ne uspijevaju povratiti dominaciju.

U periodu od 1943. do 1945. Juventus je morao izbaciti iz imena Football Club zbog projekta tzv. italijaniziranja tadašnjeg fašističkog režima u zemlji pa je tako klub je nosio ime Juventus Cisitalia. Cisitalia je bila kompanija tadašnjeg predsjednika Petra Dusia sa sjedištem u Torinu (u to vrijeme jedan od brendova FIAT-a).

Pod novim predsjednikom Giovanni Agnellijem dodaju se još dva Scudetta (sezone 1949/50 i 1951/52). 1958. godine Omar Sivori postaje prvi igrač u historiji kluba koji dobija nagradu za Evropskog fudbalera godine. U sezoni 1959/60 prvi put se osvaja dupla krunaOznačava se kada je jedna ekipa u sezoni osvoji dva trofeja u svojoj zemlji, ili domaće prvenstvo i međunarodno takmičenje, pobjednika Serie A i Kupa Italije. Dugogodišnji kapiten Giampiero Boniperti se povlači i ostavlja rekord od 178 golova postignutih u Serie A, koji će se tek oboriti za 49 godina31. oktobar 2010. godine - Del Piero najbolji strijelac Juventusa u Seriji A u historiji .

U ovoj dekadi Serie A je osvojena još samo jednom u sezoni 1966/67. Međutim, već početkom 70-tih godina Juventus učvršćuje poziciju najtrofejnijeg italijanskog kluba. 13. jula 1971. na mjesto predsjednika dolazi Giampiero Boniperti i odmah osvaja prvo titulu. Sa igračima poput Čestmír Vycpáleka, Roberta Bettege, Franca Causia, Jose Altafinija i Gaetana Sciree liga se osvaja još pet puta do 1978. godine. Tih godina na trenersko mjesto dolazi Giovanni Trapattoni.

Još veći uspjesi dolaze pod njegovom trenerskom palicom. U sezonama 1980/81, 1981/82 i 1983/84 dodaju se još tri Scudetta na konto. Juventus poslije ove druge titule u nizu stavlja i drugu zlatnu zvjezdicu na dresU Italiji se za svaku desetu titulu u ligi dodjeljuje zlatna zvjezdica. I danas je jedini klub u Italiji sa više od 20 titula. 1982. godine Paolo Rossi kao igrač Juventusa dobija nagradu za Evropskog igrača godine. Naredne tri godine: 1983, 1984 i 1985 Zlatnu loptu osvaja još jedan crno-bijeli; Michel Platini.

Platini je i Juventusu 1985. godine donio prvu titulu Lige prvaka, tadašnjeg Kupa šampiona pobjedom nad Liverpoolom (1-0). Ipak, ta utakmica će ostati zapamćena po velikoj tragediji kada je na Hayselu poginulo 39 navijača Juventusa.

Sa izuzetkom sezone 1985/86 i osvajanjem Serie A Juventus nije uspijevao doć do trofeja uslijed dominacije u domaćem i evropskom fudbalu Napolija i onda Intera i Milana. 1990. godine klub se seli na novoizgrađeni Delle Alpi.
mini|220px|lijevo|Marcello Lippi|Marcello Lippi, trener Juventusa od 1994. do 1999. i 2001. do 2004. godine
Pred sezonu 1994/95 u klub dolazi Marcello Lippi. Pod njegovim vodstvom Juventus ponovo osvaja titulu Serie A nakon devet sezona i gubi finale Kupa UEFA. Počinje razdoblje kada je Juventus bez premca bio najbolji klub u Evropi. Ekipa 1996. osvaja titulu prvaka Evrope pobjedom nad Ajaxom. Naredne dvije sezone u Ligi prvaka dolaze do finala ali u oba navrata gube od Borussie Dortmund i Real Madrida. U sezoni 1998/99 Manchester United je bio bolji u polufinalu i prošao nakon nevjerovatnog dvomeča. Uz to je dodan i Evropski Superkup 1996. godine te iste godine, tadašnji Toyota Kup (poput današnjeg Interkontinentalnog kupa). U istom periodu Serie A je osvojena dva puta.

Nakon povratka Lippija na mjesto trenera, klub osvaja domaće prvenstvo dvije godine zaredom; 2002. i 2003. godine. 2003. godine Juventus je ponovo poražen u finalu Lige prvaka od AC Milana nakon izvođenja penala.

U ljeto 2004. kao novi trener je predstavljen Fabio Capello. U naredne dvije sezone donosi dva nova Scudetta. Međutim, oni se oduzimaju zbog skandala o namještanju utakmica. Juventus dobija najveću kaznu i biva izvačen u Serie B uz ostale dodatne kazne. Dolazi do odlaska skoro svih većih zvijezda.

Oni koji su ostali, poput Alessandra Del Piera, Pavela Nedveda, Gianluigi Buffona i David Trezegueta vode tim kroz Serie B. Klub se odmah vraća u prvu ligu uprkos oslabljenom igračkom kadru i negativnim bodovima.

Od 2007. počinje rekonstrukcija tima koja nije dala neki bitniji rezultat. Najbolji uspjeh tima od 2007. do 2010. godine je bilo drugo mjesto u sezoni 2008/09. U ljeto 2010. godine na predsjedničko mjesto sjeda ponovo jedan Agnelli, Andrea. Prvi potez mu je bio dovođenje na mjesto trenera Luigi Delnerija.

 Boje dresova, grbovi i nadimci 
mini|178x178px|lijevo|Juventusov grb od 1990. do 2004. (gore) i grb od 2004. do 2017. (dolje)n|mini|152x152piksel|alt=
mini|229x229piksel|Trenutni grb Juventusa
Juventus u današnjim crno-bijelim dresovima i bijelom ili crnom šorcu igra od 1903. godine. Originalno, prvi dresovi su bili rozi sa crnom kragnom ali samo zbog pogrešne isporuke. Otac od jednog od tadašnjih igrača je bio zadužen za pranje ali je boja toliko izblijedila do 1903. godine da su se morali pronaći novi dresovi.

Tada je John Savage, engleski internacionalac, za svoju tadašnje ekipu ugovorio isporuku iz njegove domovine. Njegov prijatelj je živio u Notthingamu, i iz razloga što je bio pristalica Notts Countya nazad u Italiju isporučio crno-bijele dresove kakve je tradicionalno nosio Notts County. Od tada Juventus nosi iste boje s tim da su one kluba iz Torina nešto izraženije.

Službeni grb Juventusa je imao nekoliko dizajnerskih korekcija od 20-tih godina prošlog stoljeća. Grb za sezonu 2004/15 ovalnog oblika podijeljen u 5 dijelova (slika lijevo). Unutar se nalazi tri crne šara i dvije bijele u kojima se nalaze naredni elementi; u gornjem dijelu napisano ime kluba na konkavnoj liniji zlatne boje koja predstavlja čast. U donjem dijelu je bijela silueta bika položenog na stari francuski štit; bik je simbol grada Torina. Zadnja izmjena grba desila se pred 2017/18 sezonu (slika desno).

Iznad crnog štita i siluete se nalazi kruna koja simbolizira Augusta Tourinorum, stari rimski grad koji je sada glavni grad regije Pijemont.

U prošlosti konveksna linija je bila plave boje (također simbol Torina). Ime kluba se nalazilo između te linije dole i druge konkavne linije iznad. Stari francuski grb i kruna su bile veće i žute boje. Tokom 80-tih godina u štitu se nalazio tadašnji emblem kluba, zebra u obliku crne siluete. Dvije zlatne zvjezdice koje predstavljaju osvojene titule Serie A su se nalazile u bijelim šarama iznad emblema Juventusa i konkavne i konveksne linije.

Tokom postojanja klub je dobio mnogo nadimaka. la Vecchia Signora (Stara dama) je najbolji primjer. Stara je dosjetka na samo značenje imena kluba što na latinskom jeziku znači mlad Ime "Juventus" je riječ iz Pijedmontskog jezika  od latinske riječi iuventus (mladost u Bosanskom jeziku).. To je nastalo sredinom 30-tih godina i odnosilo se na broj godina tadašnjih najboljih igrača Juventusa. Dio dama je nastao prije 30-tih godina zbog načina kako su navijači bodrili svoj tim tada. Još jedan od nadimaka je la Fidanzata d'Italia (italijanska djevojka) zbog velikog broja navijača iz južne Italije (naročito iz Napulja i Palerma) koji su dolazili u Torino raditi za Fiat tokom 30-tih godina 20. stoljeća. Ostali upotrebljivaniji su i bianconeri (crno-bijeli), le zebre (zebre) zbog boje dresova te i gobbi' (grbavi), zato što stare dame kriva leđa.

 Stadioni 
mini|desno|Juventus Arena

U prve dvije godine postojanja, Juventus je igrao na Parco del Valentinu i Parco Cittadelli. Poslije toga sve do 1908. mečevi su se odigravali na Piazza d'Armi Stadionu osim 1905. (godine osvajanja prvog Scudetta) i 1906. godine kada je tim igrao na Corso Re Umbertu.

Kasnije od 1909. do 1922. mjesto okršaja je bio Corso Sebastopoli Camp dok je u narednih 11 godina to bio Corso Marsiglia Camp. Na kraju 1933. presljeno je na Stadio Benito Mussolini (kasnije Stadio Olimpico) sagrađen za Mundijal 1934. godine u Italiji. U narednih 45 godina na njemu je odigrano 890 ligaških mečeva sve do 1990. godine. Onda je dobiven novi stadion, također sagrađen za potrebe Mundijala ali ovaj put onog 1990. godine, Delle Alpi.

Tu su sve domaće mečeve igrali od sezone 1990/91. pa do 2005/06. U augustu 2006. preselili su na Stadio Olimpico, renoviran za potrebe Zimskih Olimpijskih Igara u Torinu sa 27 500 sjedećih mjesta. U naredne tri godine planirano je proširenje kapaciteta za dodatnih 3 000.

17. septembra odigrana je prva službena utakmica na novoizgrađenom Juventus Stadiumu. Klub je tako postao prvi nogometni klub u Italiji koji u svom vlasništvu ima vlastiti stadion.

Od 1. jula 2017. godine, Juventus Stadium je komercijalno poznat kao Allianz Stadium u Torinu šest sezona do 30. juna 2023. godine.

 Navijači 

Juventus je daleko najpopularniji klub u Italiji sa 12 miliona navijača, što iznosi oko polovine italijankih fudbalskih fanova. Također je i među najpopularnijim klubovima na svijetu sa oko 170 miliona pristalica (43 miliona u Evropi, naročito u mediteranskim zemljama gdje je dosta italijanskih izbjeglica). Procjenjuje se da čak 100 miliona fanova živi na Dalekom Istoku.
mini|280px|desno|Navijači Juventusa
Uprkos svemu ovome, prosjek gledatelja na utakmicama Juventusa je tek oko 22 000, dosta niže od ostalih renomiranih evropskih timova. Razlog tome je najmanje navijača živi baš u Torinu dok je ogromna potražnja za domaćim kartama po cijeloj Italiji. Velika garda navijača živi na Siciliji odakle preovladavaju putnici na gostujuće utakmice.Drughi, kako se naziva navijačka grupa koja bodri Juventus nema određeno političko opredjeljenje poput većine ostalih grupa u Italiji gdje se one djele na desnicu i lijevicu. Drughi se smatraju najmnogobrojnijom grupom u državi i nemaju dobre odnose ni sa jednom drugom grupom iz Italije kao ni sa nijednom u svijetu sem sa pristalicama  Legije iz Varšave te ADO Den Haaga.

 Rivalstva 

Juventus ima dva velika rivala. Tradicionalno najveći je Torino F.C., gradski rival. Njihov međusobni duel se popularno naziva Derby della Mole (Torinski derbi). Netrpeljivost je još prisutna od 1906. godine nakon što se Torino F.C. odvojio od Juventusa. Drugi vječiti rival je Inter iz Milana, glavnog grada susjedne pokrajine Lombardije. Ovaj duel se naziva Derby d'Italia (derbi Italije) i do Calciopoli skandala to su bile jedine dvije ekipe koji su cijelu historiju provele u Serie A. Rivalstvo je najviše bilo izraženo krajem 90- tih te posebno nakon povratka Juventusa u prvu ligu.

Također mečevi sa Milanom, Romom, Napolijem i Fiorentinom se željno očekuju svake sezone.

 Sastav 

 Trenutni sastav 1. 9. 2021. Serie A (žene) 
Glavni članak: Juventus F.C. (žene)

 Menadžersko i tehničko osoblje 
Izvor: Juventus.com
PozicijaImeGlavni trener Massimiliano AllegriPomoćnik Marco LanducciTrener golmana Claudio FilippiTehnički pomoćnici Aldo Dolcetti 
 Maurizio TrombettaGlavni trener atletski perfomansi Simone FollettiFitnes trener Andrea PertusioSupervizor za trening i sportski naučni menadžer Roberto SassiSupervizor za trening i fitnes trener Duccio BravoSportski naučni službenik Darragh ConnollySportski naučni specijalista i fitnes trener Antonio GualtieriMenadžer za analizu meča Riccardo ScireaSlužbenik za analizu meča Domenico VernamonteOsoblje za analizu meča Giuseppe Maiuri

 Medicinsko osoblje 
Izvor: Juventus.com
PozicijaImeŠef medicinskog osoblja Claudio RigoPrvi timski doktor Fabio Christian TenoreSpecijalisti za rehabilitaciju Marco Luison
 Fabrizio BorriFizioterapeuti Dario Garbiero
 Francesco Pieralisi

 Emanuele Randelli

 Gianluca Scolaro

 Maurizio DelfiniSportski terapeut Stefano GraniNutricionista za perfomanse Matteo Pincella

 Predsjednici 
Juventus je imao mnogo predsjednika kroz svoju dugu historiju od kojih su neki bili i vlasnici kluba. Na vrhu predsjedavajućih bilo je nekoliko živih bivših predsjednika, koji su bili nominovani za počasnog predsjednika (it.: Presidenti Onorari). Ovo je kompletna lista od 1897. godine:
 ImePeriod Eugenio Canfari1897–98Enrico Canfari1898–01Carlo Favale1901–02 Giacomo Parvopassu1903–04Alfred Dick1905–06Carlo Vittorio Varetti1907–10Attilio Ubertalli1911–12Giuseppe Hess1913–15Gioacchino ArmanoFernando NizzaSandro Zambelli1915–18Corrado Corradini1919–20Gino Olivetti1920–23Edoardo Agnelli1923–35 Giovanni Mazzonis1935–36 ImePeriod Emilio de la Forest de Divonne1936–41Pietro Dusio1941–47Giovanni Agnelli 1947–54Enrico CraveriNino CravettoMarcello Giustiniani1954–55Umberto Agnelli1955–62Vittore Catella1962–71 Giampiero Boniperti 1971–90Vittorio Caissotti di Chiusano1990–03Franzo Grande Stevens 2003–06Giovanni Cobolli Gigli2006–09Jean-Claude Blanc2009–10Andrea Agnelli2010–

 Menadžeri 
Ispod je lista menadžera Juventusa od 1923. godine, kada je porodica Agnelli preuzela i kada je klub postao strukturalniji i organizovaniji sve do danas:
 ImeNacionalnostPeriod Jenő Károly1923–1926 József Viola1926  József Viola1926–1928  George Aitken1928–1930  Carlo Carcano1930–1935  Carlo BigattoBenedetto Gola1935Virginio Rosetta1935–1939 Umberto Caligaris1939–1941  Federico Munerati1941Giovanni Ferrari1941–1942Luis Monti / 1942Felice Borel1942–1946Renato Cesarini1946–1948William Chalmers1948–1949Jesse Carver1949–1951 Luigi Bertolini1951György Sárosi1951–1953  Aldo Olivieri1953–1955Sandro Puppo1955–1957 Ljubiša Broćić1957–1959  Teobaldo Depetrini1959 Renato Cesarini1959–1961 Carlo Parola1961 Gunnar GrenJúlius Korostelev1961 ImeNacionalnostPeriod Carlo Parola1961–1962  Paulo Amaral1962–1964  Eraldo Monzeglio1964Heriberto Herrera1964–1969  Luis Carniglia1969–1970 Ercole Rabitti1970 Armando Picchi1970–1971 Čestmír Vycpálek1971–1974 Carlo Parola1974–1976Giovanni Trapattoni1976–1986Rino Marchesi1986–1988Dino Zoff1988–1990Luigi Maifredi1990–1991Giovanni Trapattoni1991–1994 Marcello Lippi1994–1999Carlo Ancelotti1999–2001Marcello Lippi2001–2004Fabio Capello2004–2006Didier Deschamps2006–2007 Giancarlo Corradini2007 Claudio Ranieri2007–2009Ciro Ferrara2009–2010Alberto Zaccheroni2010Luigi Delneri2010–2011Antonio Conte2011–2014Massimiliano Allegri2014-

 Kurioziteti 
Juventus je najuspješniji klub u historiji italijanskog nogometa. Osvojio je 36 puta nacionalni šampionat, što je daleko najviše i drži rekord u broju uzastopnih scudetta (devet, 2011/12 – 2019/20).

Imaju 66 službenu titulu; 55 u Italijii 11 internacionalnih, što ga čini trećim klubom po uspješnosti u europskim takmičenjima (poslije Real Madrida i Milana). Na globalnom nivou, Juventus je šesti po uspješnosti kada se saberu sve titule u šest kontinentalnih asocijacija koje objedinjuje FIFA. Osvojili su i tri puta Kup UEFA čime djele taj rekord sa Liverpoolom i Internazionaleom.

Juventus je jedini tim u Italiji koji je zaslužio da nosi dvije zvjezdice na svom dresu (svaka jedna zvjezdica predstavlja 10 titula Serie A). Prvi put u nakon sezone 1957/58, a druga nakon sezone 1981/82. Također su prvi koji su stigli da dvaput osvoje duplu krunu (za nacionalni šampionat i nacionalni kup), u sezonama 1959/60 i 1994/95. Treću zvjezdicu stavili su u sezoni 2015/16. zajedno sa novim dresovima.

Jedini je klub koji je osvojio sva internacionalna takmičenja i prvi koji je osvojio tri glavna UEFA-ina takmičenja, za šta je UEFA dodijelila specijalno prizanje Juventusu.

Po FIFA-inoj listi najuspješnih klubova 20. stoljeća, Juventus je bio pozicioniran na 7. mjesto (najviše od italijanskih klubova). IFFHS je torinskom klubu dodjelio treće mjesto na listi najboljih svijetskih klubova u periodu od 1991-2009 poslije Barcelone i Manchester Uniteda.

Drže rekord po broju uzastopno dobijenih nagrada za najboljeg igrača Europe (četiri) koje su osvojili Michel Platini i Paolo Rossi u periodu od 1982 do 1985. godine. Također, šest od ukupno devet igrača koji su osvojili Kup Šampiona (UEFA Liga prvaka), Kup pobjednika kupova i Kup UEFA (Europsku ligu) su došla iz Juventusa.

 Statistika i rekordi 
mini|160px|desno|Alessandro Del Piero

Alessandro Del Piero je rekorder po broju nastupa u svim takmičenjima (6. aprila 2008. godine je srušio rekord Gaetana Sciree od 552 utakmice) kao i po broju nastupa u Seriji A (protiv Cagliarija 5. februara 2011. godine postavio novi rekord). Do tada rekorder je bio Giampiero Boniperti sa 444 nastupa.

10. januara 2006. godine Alessandro Del Piero je prestigao rekord Bonipertija, star 45 godina, od 182 gola u svim natjecanjima, a isto je to učinio i u okvirima Serie A 24. oktobra 2010. godine.

U sezoni 1933/34, Felice Placido je sa 31 golom u 34 utakmice postavio rekord kluba koji i danas traje kao igrač sa najviše golova u jednoj sezoni u Serie A. U svim takmičenjima rekorder je Ferenc Hirzer sa 35 golova u 26 nastupa (rekord za italijanski nogomet) i to još u sezoni 1925/26. Omar Enrique Sivori je sezone 1960/61 postavio rekord po broju postignutih golova u jednom meču, također italijanski rekord. Tada je postigao šest Internazionaleu.

Prva službena utakmica Juventusa u historiji je odigrana 1900. godine u okviru tadašnjeg italijanskog šampionata protiv Torinesea koji je pobjedio 1-0. Najveća pobjeda je ostvarena nad Centom 15-0 u sezoni 1926/27, u drugoj rundi Kupa Italije. Što se tiče Serie A najveće su ostvarili u sezoni 1928/29 rezultatom 11-0. Protivnici su bili Fiorentina i Fiumana. Najteži porazi u ligi su nanijeli Milan 1912. (1-8) i Torino 1913. godine (0-8).Stara dama je italijanski rekorder po broju datih golova u jednoj sezoni; 106. U sezoni 1992/93 to su ostvarili u Serie A (59), Kupu Italije (16) i Kupu UEFA (31).

 Rekordi 
Tip takmičenjaTakmičenjeBr. TitulaSezoneDomaćiSerie A36*1905, 1925/26, 1930/31, 1931/32, 1932/33, 1933/34, 1934/35, 1949/50, 1951/52, 1957/58, 1959/60, 1960/61, 1966/67, 1971/72, 1972/73, 1974/75, 1976/77, 1977/78, 1980/81, 1981/82, 1983/84, 1985/86, 1994/95, 1996/97, 1997/98, 2001/02, 2002/03, 2004/05m, 2005/06m, 2011/12, 2012/13, 2013/14, 2014/15, 2015/16, 2016/17, 2017/18, 2018/19, 2019/20.Serie B12006/07.Italijanski kup15*1937/38, 1941/42, 1958/59, 1959/60, 1964/65, 1978/79, 1982/83, 1989/90, 1994/95, 2014/15, 2015/16, 2016/17, 2017/18, 2020/21, 2023/24.Italijanski superkup9*1995, 1997, 2002, 2003, 2012, 2013, 2015, 2018, 2020.KontinentalniUEFA Liga prvaka21984/85, 1995/96.UEFA Kup pobjednika kupova11983/84.Kup UEFA/UEFA Evropska liga31976/77, 1989/90, 1992/93UEFA Superkup21984, 1996.UEFA Intertoto kup11999.SvjetskiInterkontinentalni kup21985, 1996.

 Napomene 
 * - Rekord
 m - Titule oduzete nakon italijanskog nogometnog skandala 2006.

 Doprinos italijanskoj reprezentaciji 
Generalno, gledajući kroz historiju, Juventus je tim koji je dao najviše igrača italijanskoj reprezentaciji te je jedini domaći tim koji je od drugog održanog svjetskog prvenstva u Italiji 1934. godine imao svoje igrače u svakoj selekciji. Posebno su se isticali igrači iz dvije zlatne ere kluba; iz Quinquennio d'Oro u periodu od 1931. do 1935. godine te ere Ciclo Leggendario'' od 1972. do 1986. godine.

 Međunarodna finala 
Liga (Kup) prvaka
 1972/73.  Juventus  0-1  Ajax Amsterdam 1982/83.  Juventus  0-1  Hamburger SV 1984/85.  Juventus  1-0  Liverpool 1995/96.  Juventus  1-1 (4-2 11-m)  Ajax Amsterdam 1996/97.  Juventus  1-3  Borussia Dortmund 1997/98.  Juventus  0-1  Real Madrid 2002/03.  Juventus  0-0 (2-3 11-m)  Milan2014/15.Juventus1-3Barcelona2016/17.Juventus1-4Real Madrid

Kup pobjednika kupova
 1983/84.  Juventus  2-1  Porto

Kup UEFA / Kup velesajamskih gradova
 1965/66.  Juventus  0-1  Ferencvaros Budimpešta 1970/71.  Juventus  2-2, 1-1  Leeds United 1976/77.  Juventus  1-0, 1-2  Athletic Bilbao 1989/90.  Juventus  3-1, 0-0  Fiorentina Firenza 1992/93.  Juventus  3-1, 3-0  Borussia Dortmund 1994/95.  Juventus  0-1, 1-1  Parma

Evropski superkup
 1984.  Juventus  2-0  Liverpool 1996.  Juventus  6-1, 3-1  Paris Saint Germain

Interkontinentalni kup
 1973.  Juventus  0-1  Independiente Avellaneda 1985.  Juventus  2-2 (4-2 11-m)  Argentinos Juniors Buenos Aires 1996.  Juventus  1-0  River Plate Buenos Aires

 Proizvođači opreme i sponzori 
PeriodProizvođači
opremeSponzori 
na dresu1979 - 1989.KappaAriston1989 - 1992.Upim1992 - 1995.Danone1995 - 1998.Sony / Sony minidisc1998 - 1999.D+Libertà digitale / Tele+1999 - 2000.CanalSatellite / D+Libertà digitale / Sony2000 - 2001.Ciao Web / LottoSportal.com / Tele+2001 - 2002.LottoFASTWEB / Tu Mobile2002 - 2003.FASTWEB / Tamoil2003 - 2004.Nike2004 - 2005.SKY Italia / Tamoil2005 - 2007.Tamoil2007 - 2010.New Holland FIAT Group2010 - 2012.BetClic / Balocco2012 - 2015.FIAT S.p.A. (Jeep)2015 - 2018.Adidas

 Reference 

 Vanjski linkovi 


 Juventus FC na UEFA.com
 Juventus FC  na FIFA.com
 Juventus FC na legaseriea.it

*
Kategorija:Nogometni klubovi u Italiji
Kategorija:Nogometni klubovi osnovani 1897.
Kategorija:Sport u Torinu
Kategorija:Klubovi osvajači Kupa UEFA
Kategorija:Klubovi osvajači UEFA Lige prvaka
Kategorija:Klubovi osvajači Kupa evropskih šampiona